staqsa lill-Ministru għall-Edukazzjoni u x-Xogħol: Jista' l-Ministru jgħid għal liema raġuni l-istudenti li qed jattendu għall-kors ta' prokuraturi legali fl-Università ta' Malta għadhom mhux qed jirċievu stipendju? Ngħarraf lill-Onor. Interpellant li dawk l-istudenti Universitarji reġistrati għall-kors LLB u li jagħżlu li filwaqt li jkunu qed jagħmlu sena addizzjonali għall-kors imsemmi jagħmlu wkoll programm li jwassalhom għal Diploma ta' Prokuraturi Legali minn din is-sena skolastika bdew jitqiesu bħala eliġibbli għall-għotjiet ta' manteniment lill-istudenti u dan wara deċiżjoni tal-Bord dwar l-Għotjiet ta' Manteniment lill-iStudenti. Id-dettalji ta' dawn l-istudenti qed jiġu proċessati għall-ħlas b'lura mill-bidu ta' din is-sena skolastika.
UNIVERSITÀ TA' MALTA - KORS TA' PROKURATUR LEGALI - STIPENDJU